text: TV SYD sætter fokus på trafikken i fire dage
  25 april 2010 kl. 12.44
  I dag og fire dage frem sætter TV SYD fokus på trafikken. Vi har bedt om erfaringer fra vore seere, og vi har modtaget mange bud. Langt de fleste handlede om busserne - eller snarere manglen på samme.
  For det er grelle eksempler, vi har modtaget. To piger fra Rømø skal eksempelvis bruge - og hold nu fast - 57 hele døgn om året bare på transport til og fra skole. Og skolen ligger blot 40 kilometer væk.
  Søndag aften  lægger vi ud med groteske ventetider på busserne, som kan være en ond cirkel? Fordi der ikke kører busser, tager man egen bil, og derfor kører der færre og færre busser.
  Forskerne siger, at den nuværende model med busser både fra regionen og kommunerne har spillet fallit.
  Følg vores tema om noget, der vedrører os alle - nemlig trafikken. Det er TV SYD fra søndag klokken 19.30.
  